Diari Oficial de la Generalitat Valenciana


Sumari del DOGV 4448, del 26-02-2003 (2003/1949)

Notificació a Juana Granados Díaz. Expedient número R-289/2002.
---------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1949


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Juana Granados Díaz. Expedient número R-289/2002. [2003/M1949]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Juana Granados Díaz, carrer de Benicadell, 30-12ª, 46871 Benicalap-València, la resolució del recurs d'alçada amb el número de referència interna R-289/2002.
  
«Resolució
  
Examinat el recurs d'alçada presentat per Juana Granados Díaz, contra la resolució del Servici Territorial d'Arquitectura i Habitatge de València, en l'expedient per sol·licitud de reconeixement de requisits per a la percepció de les subvencions 46/V05/1R/0180/1999/250.
  
Antecedents de fet
  
1. Juana Granados Díaz va presentar en el Servici Territorial d'Arquitectura i Habitatge de València el dia 17 de maig de 1999 sol·licitud d'ajudes econòmiques directes per a la rehabilitació dels elements comuns de l'immoble situat a València, carrer Benicadell, número 30, en qualitat de propietària de l'habitatge 12.
  
2.En data 9 de maig de 2001 la interessada formalitza la sol·licitud de reconeixement dels requisits per a la percepció de la subvenció de la Generalitat Valenciana.
  
3. A la vista de l'expedient, i en virtut del que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el cap del Servici Territorial en data 3 de setembre de 2002 dicta resolució de caducitat del procediment, amb arxivament de totes les actuacions practicades en este, ja que no s'ha aportat a l'expedient la documentació sol·licitada mitjançant requeriment de data 30 de març de 2000, i ser la dita documentació necessària per a dictar la resolució de l'expedient.
  
4. Contra la citada resolució interposa recurs d'alçada dins del termini i en la forma escaient Juana Granados Díaz, amb els documents i les al·legacions que consten en este, i que es donen per reproduïdes en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs.
  
3. Segons el que establix l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els procediments iniciats a sol·licitud de l'interessat quan es produïsca la seua paralització per causa imputable a l'interessat, l'administració li advertirà que transcorreguts tres mesos es produirà la caducitat del procediment.
  
Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i li'l notificarà a l'interessat.
  
4. En el cas que ens ocupa, revisada la documentació que hi ha en l'expedient, es comprova que el Servici Territorial mitjançant escrit de data 30 de març de 2000, que va ser rebut per la interessada en data 5 de maig de 2000, la va requerir perquè aportara a l'expedient original i fotocòpia per a la seua compulsa de les declaracions d'IRPF de la unitat familiar de l'exercici 1997, document necessari per a dictar la resolució de l'expedient.
  
Davant de la inactivitat de la interessada, en data 15 de febrer de 2001, se li va remetre escrit d'advertència de caducitat, que va ser rebut en data 27 de febrer de 2001, i se li va concedir tres mesos per a aportar la documentació que se'ls va requerir al seu dia, i, és veritat que la documentació sol·licitada no va ser aportada a l'expedient, i el Servici Territorial va procedir a dictar en data 3 de setembre de 2002, la resolució de caducitat que es recorre.
  
5. En via de recurs al·lega la part interessada que en el procediment no es va aportar la declaració d'IRPF de l'exercici 1997 ja que no la va realitzar ni va presentar en no tindre els ingressos requerits per a això, al mateix temps que aporta certificat de l'Agència Estatal de l'Administració Tributària acreditatiu de la no presentació de la mencionada declaració d'IRPF de 1997.
  
No obstant això, la citada al·legació no desvirtua el fet consistent que des del 30 de març de 2000 fins al 3 de setembre de 2002 la recurrent no ha aportat a l'expedient la declaració d'IRPF de 1997, sinó únicament certificats de no haver presentat la dita declaració, ja que a este òrgan no li consten els ingressos de la recurrent per cap altra documentació acreditativa d'estos, i per tant no li consta tampoc si la interessada estava obligada o no a presentar la declaració d'IRPF de l'any 1997.
  
Establit l'anterior, i ja que no ha aportat la recurrent prova suficient i adequada que acredite les seues al·legacions i/o desvirtue el contingut de la resolució impugnada, es confirma esta.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Juana Granados Díaz contra la Resolució del Servici Territorial d'Arquitectura i Habitatge de València, de data 3 de setembre de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 11 de novembre de 2002.- El director general d'Arquitectura i Habitatge: José Mª. García Zarco.»